Mommsenstadion

Mommsenstadion er et stadion hovedsakelig for fotball og friidrett i Westend i bydelen Charlottenburg-Wilmersdorf i Berlin. «Mommse» ligger i umiddelbar nærhet til boligområdet Siedlung Eichkamp, oppført i 1920-årene.

 Historie 
Stadionet ble innviet 17. august 1930Berlins offisielle liste over kulturminner besøkt 28. desember 2013 som «SCC-Stadion», etter fotballklubben SC Charlottenburg (SCC Berlin). De høye driftskostnadene førte til at klubben måtte leie ut tribuneanlegget til Mommsen-gymnasiet, oppkalt etter historikeren Theodor Mommsen. I 1934 ble stadionet omdøpt til Mommsenstadion. Gymnasiet har senere endret navn til Heinz-Berggruen-Gymnasium, oppkalt etter kunstsamleren Heinz Berggruen. 

Mommsenstadion ble under sommer-OL 1936 brukt til de innledende rundene av fotballturneringen. Norges lag som senere ble kjent som «bronselaget», spilte 3. august 1936 mot Tyrkia og vant kampen 4–0 etter to scoringer av Alf Martinsen, en av Arne Brustad og en av Reidar Kvammen.FIFAs internettside besøkt 27. desember 2013

Anlegget ble sterkt skadet under den andre verdenskrigen, men i 1948 frigitt av de britiske okkupasjonsstyrkene for foreninger og breddeidrett. I årene 1950 til 1956 ble det fullstendig renovert og inntil 1987 kontinuerlig utvidet og modernisert.berlin.de: Charlottenburg-Wilmersdorf von A bis Z besøkt 28. desember 2013 

Fra slutten av den andre verdenskrigen har stadionet også vært hjemmearena for fotballklubben Tennis Borussia og Berlin Rebels, SCC Berlins lag i amerikansk fotball.

 Arkitektur 

Mommsenstadion er oppført i modernistisk stil etter planer av Fred Forbát. Fasaden mot Waldschulallee er i tre etasjer, 104 meter lang, bare oppdelt av to eliptisk formede hovedinnganger til tribuneanlegget.

 Referanser 

 Eksterne lenker 


Kategori:Idrettsanlegg i Berlin
Kategori:Fotballstadioner i Tyskland
Kategori:Byggverk fullført i 1930
Kategori:1930 i Tyskland
Kategori:Charlottenburg-Wilmersdorf
Kategori:Fotballstadioner brukt under OL